<classify> Hatua ya kwanza ya sinema hiyo ni ile ya TFF ambayo ilitangaza mchakato wa uchaguzi na tayari wajumbe tisa wamejitokeza kuwania nafasi hiyo, wakati hatua ya pili ni ile ya Yanga kujitangazia mchakato wao wa uchaguzi juzi, ambapo jana walianza kutoa fomu.Licha ya Manji na Sanga wanaotetea nafasi zao na kuchukua fomu jana, mwingine ni Mjumbe wa Kamati ya Utendaji ya TFF, Ayoub Nyenzi aliyechukua fomu ya kuomba Ujumbe wa Kamati ya Utendaji ya Yanga.Nyenzi alichukua fomu jana, huku tayari Baraza la Michezo la Taifa BMT na Kamati ya Uchaguzi ya TFF zikiwa zimetoa tamko juzi kuwa mchakato wa uchaguzi uliotangazwa na Yanga ni batili.Manji na Sanga walikabidhiwa fomu na Mwenyekiti wa Kamati ya Uchaguzi ya Yanga, Sam Mapande, wakati wengine walikabidhiwa fomu na Mwenyekiti wa matawi ya Yanga, Jabir Katundu.Kwa mujibu wa Katundu, wengine waliochukua fomu ni Sylvester Haule, Siza Agustino, Hussein David, Beda Tindwa, David Ruhago, Lameck Nyambaya, Nyenzi na George Manyama. Uchaguzi huo wa Yanga ambao umepangwa kufanyika Juni 11 unakinzana na ule wa TFF na BMT uliopangwa kufanyika Juni 25 mwaka huu.Akizungumza jana, Manji alitangaza kuwasimamisha wanachama wote waliochukua fomu TFF ikiwa ni pamoja na kumvua uanachama Mwenyekiti wa Matawi ya Yanga Mohamed Msumi.Waliochukua fomu TFF ambao wamesimamishwa na Manji ni Aaron Nyanda, Titus Osoro wanaowania nafasi ya Makamu Mwenyekiti, Paschal Laizer, Edgar Chibula, Mohammed Mattaka, Mchafu Ahmed Chakoma, Bakari Malima Jembe Ulaya, Omari na Said wanaowania Ujumbe wa Kamati ya Utendaji.Manji aliwatuhumu baadhi ya viongozi wa TFF na BMT na baadhi ya wanachama kwamba wanamhujumu ili wamtoe Yanga.Mimi bado ni Mwenyekiti halali wa Yanga, uchaguzi huu umekuja kwa sababu sisi ndio tumetaka, sisi tuliingia kwenye dirisha dogo tukiwa na deni la mabao 5-0 tuliyofungwa na Simba na baada ya miaka miwili sio TFF wala BMT ambao walituambia tufanye uchaguzi, alisema.Alisema walitaka kufanya uchaguzi wakati fulani, lakini aliyekuwa Mwenyekiti wao wa Kamati ya Uchaguzi, Alex Mgongolwa alifiwa na baba yake hivyo wakashindwa kufanya.Alisema kuna mambo hayapo sawa kwenye Kamati ya Uchaguzi ya TFF na BMT na ndiyo sababu hawana imani na taasisi hizo kwa kuwa kuna baadhi ya watu wana nia mbaya na yeye.Aliweka sauti ya redio aliyodai kuna mjumbe mmoja wa Kamati ya Uchaguzi ya TFF na mmoja wa BMT wakipanga namna ya kumkata katika uchaguzi huo.Alipoulizwa jana kuhusiana na uchaguzi huo wa Yanga, Katibu Mkuu wa BMT, Mohamed Kiganja, alisema: Sisi tumeiagiza TFF isimamie uchaguzi na kuhakikisha taratibu zote zinafuatwa ili Yanga ipate viongozi halali.  <topic>: michezo 